
				IRAGARKIAK

				Beste iragarki ofizial batzuk

				EKONOMIAREN GARAPEN ETA LEHIAKORTASUN SAILA

				588

				IRAGARKIA, 2014ko urtarrilaren 21ekoa, Ekonomiaren Garapen eta Lehiakortasun Sailaren Gipuzkoako Lurralde-ordezkariarena. Honen bidez, jendaurrean jartzen da Ormaiztegi-Hernani, 132 kV-ko aireko linea elektrikoaren eta haren deribazioen babes-eremuko zortasuna zabaltzeko proiektua, honako udalerri hauetan egiteko dena: Ormaiztegi, Idiazabal, Beasain, Olaberria, Lazkao, Ordizia, Arama, Altzaga, Itsasondo, Legorreta, Ikaztegieta, Tolosa, Alegia, Alzo, Hernialde, Anoeta, Urnieta, Irura, Villabona, Aduna, Andoain eta Hernani, Gipuzkoako Lurralde Historikoan.

				Abenduaren 3ko 282/2002 Dekretuaren 10. artikuluan (2002ko abenduaren 23ko EHAA) eta abenduaren 1eko 1955/2000 Errege Dekretuaren 144. artikuluan (2000-12-27ko BOE) zehaztutako ondorioetarako, eta honako xedapen hauetan ezarritakoarekin bat etorriz: azken testu horretako azken xedapenetatik lehenengoan, Nahitaezko Desjabetzeari buruzko 1957ko apirilaren 26ko Legearen Erregelamenduaren 17. artikuluan, Sektore Elektrikoari buruzko 2011ko azaroaren 27ko 54/1997 Legearen 53. artikuluan, Energia eta Meategien zuzendariaren 2011ko martxoaren 8ko Ebazpenean (2011-05-31ko EHAA), Proiektuen ingurumen-inpaktua ebaluatzeko Legearen testu bategina onesten duen urtarrilaren 11ko Legegintzako 1/2008 Errege Dekretuaren 9. artikuluan (2008-01-26ko BOE) eta, Euskal Autonomia Erkidegoko ingurumena babesteko otsailaren 27ko 3/1998 Legean (1998-03-27ko EHAA); jendaurrean jartzen da honako instalazio hau, eta berarekin batera, eskatzaileak nahitaez desjabetu beharrekotzat jotzen dituen ondasun eta eskubideen zerrenda banakatu eta zehatza.

				– Eskatzailea: Iberdrola Distribución Eléctrica, SAU; egoitza: Axpeko Erribera 5, Erandio.

				– Helburua: Energia eta Meategien zuzendariaren 2011ko martxoaren 8ko Ebazpena betetzea (2011-05-31ko EHAA); horren bidez, goi-tentsioko linea elektrikoak zuhaiztietatik igarotzeko berariazko baldintzak ezartzen dira. Helburua da zuhaitzik gabeko eremua oraingoa baino handiagoa izatea, aipatutako linea elektrikoa eta haren adarrak pasa daitezen.

				– Erreferentzia: RI 20-24062 / ATH-2013-72.

				– Zuhaitz-zerrendaren zabalkuntzaren ezaugarriak: aurkezturiko Proiektuan bildurikoak, industria-ingeniari den Eneko Santamaria Franco jaunak sinaturikoa, 2013ko urrian.

				– Linearen ibilbidea eta haren deribazioak: Ormaiztegi, Idiazabal, Beasain, Olaberria, Lazkao, Ordizia, Arama, Altzaga, Itsasondo, Legorreta, Ikaztegieta, Tolosa, Alegia, Alzo, Hernialde, Anoeta, Urnieta, Irura, Villabona, Aduna, Andoain eta Hernaniko udalerrietan.

				– Proiektu honek eraginpean hartutako ondasun eta eskubideak: iragarki honen eranskinean jasotakoak.

				– Aurrekontua: 293.820,14 euro.

				Herri-onurako deklarazioa eta ingurumen-inpaktuarena eskatzen dira, hain zuzen ere aipatutako instalazioaren babes-eremuaren zortasuna handitze aldera.

				Eta hori guztia argitara ematen da, batetik, Gipuzkoako Lurralde Ordezkaritzan (Easo kaleko 10.ean, Donostian) edo dagokion udaletxean proiektua eta ingurumen-inpaktuaren azterlana nornahik azter ditzan, eta bestetik, iragarki hau argitaratu eta biharamunetik harako hogeita hamar eguneko epean erreklamazioak (bi ale) aurkeztu daitezen.

				Donostia, 2014ko urtarrilaren 21a.

				Lurralde-ordezkaria,

				JAVIER LÓPEZ LARRINAGA.

